Rio Klaras

Rio Klaras () – miestas pietryčių Brazilijoje, San Paulo valstijoje, 173 km į šiaurės vakarus nuo San Paulo. Geležinkeliai ir plentai į San Paulą, Bauru, San Karlosą. Yra sportinės aviacijos aerodromas. Vystoma baldų, tekstilės, avalynės pramonė, mašinų gamyba. Apylinkėse auginami kavamedžiai, medvilnė, ryžiai, cukranendrės. Yra Edmundo Navaro de Andradės miškas-sodas ir eukaliptų muziejus (įsteigtas 1916 m.), aplinkos tyrimų centras, mineralogijos muziejus.

Istorija 
XIX a. pr. Rio Klaro vietoje pradėtas vystyti žemės ūkis. 1857 m. sudaryta San Žuan do Rio Klaro savivaldybė.

Šaltiniai 

San Paulo valstijos miestai